УНИВЕРЗИТЕТ У БЕОГРАДУ

ФИЛОЗОФСКИ ФАКУЛТЕТ

08.12.2025. године

**Годишњи извештај Комисије за обезбеђивање квалитета и самовредновање за 2024/2025 академску годину**

Комисија за обезбеђивање квалитета и самовредновање (у даљем тексту: Комисија) током 2024/2025 академске године реализовала је редовне и електронске седнице, поступак самовредновања установе и свих студијских програма на Филозофском факултету на свим нивоима студија, вредновање педагошког рада наставника и сарадника и друге текуће активности.

|  |
| --- |
| **Вредновање педагошког рада наставника и сарадника** |

Комисија је, у складу са *Правилником о студентском вредновању педагошког рада наставника и сарадника Универзитета у Београду* и *Правилником о студентском вредновању наставе и педагошког рада наставника Филозофског факултета*, организовала и реализовала процес електронског вредновања педагошког рада наставника и сарадника према усвојеном *Плану вредновања педагошког рада наставника и сарадника*:

* за јесењи семестар академске 2024/2025 године у периоду од 18. децембра 2024. године до 9. јануара 2025. године;
* за пролећни семестар академске 2024/2025 године у периоду од 8. до 21. септембра 2025. године, у складу са *Предлогом плана надокнаде наставе за пролећни семестар академске 2024/25 године* (на основу одлуке Наставно-научног већа од 08.07.2025. године о прихватању онлајн модела надокнаде наставе).

О плану, роковима и редоследу активности вредновања обавештени су Управа, наставници и студенти преко секретара свих Одељења, Студенстког парламента и сајта Филозофског факултета. Након реализоване евалуације, наставници су обавештени о доступности *Индивидуалних статистичких извештаја о вредновању педагошког рада наставника и сарадника,* за све предмете на којима су реализовали наставу током јесењег и пролећног семестра академске 2024/2025 године на свим нивоима студија, као и о роковима за жалбе.

|  |
| --- |
| **Самовредновање установе и студијских програма** |

Према *Правилнику о стандардима и поступку за спољашњу проверу квалитета високошколских установа*, *Правилнику о стандардима и поступку за самовредновање и оцењивање квалитета високошколских установа и студијских програма* и *Упутству за припрему извештаја о самовредновању високошколских институција* Националног тела за акредитацију и обезбеђење квалитета у високом образовању и Комисије за акредитацију и проверу квалитета, током претходне академске године је организован и реализован процес самовредновања установе и свих студијских програма на Филозофском факултету, на свим нивоима студија, имајући у виду да је академска 2024/2025 четврта година акредитационог циклуса. Продукт процеса самовредновања је Извештај о самовредновању установе и 34 извештаја о самовредновању студијских програма десет студијских програма (ОАС, МАС и ДАС за андрагогију, археологију, етнологију и антропологију, историју уметности, класичне науке, педагогију, психологију, социологију филозофију и ОАС, МАС, МАС ДДТ и ДАС за историју). Филозофски факултет је спровео поступак самовредновања за период од прве три године од дана издавања уверења о акредитацији високошколске установе. У извештајима су представљени подаци за период од 1. октобра 2021. године до 30. септембра 2024. године, односно за 2021/2022, 2022/2023 и 2023/2024 академску годину.

*Извештај о самовредновању установе* је продукт описа стања, анализе и процене испуњености следећих 15 стандарда квалитета Филозофског факултета Универзитета у Београду:

[Стратегија за обезбеђивање квалитета](#Садржај_стандард_1) (Стандард 1); [Начини и поступци за обезбеђивање квалитета](#Садржај_стандард_2) (Стандард 2); [Систем обезбеђивања квалитета](#Садржај_стандард_3) (Стандард 3); [Квалитет студијског програма](#Садржај_стандард_4) (Стандард 4); [Квалитет наставног процеса](#Садржај_стандард_5) (Стандард 5); [Квалитет научноистраживачког, уметничког и стручног рада](#Садржај_стандард_6) (Стандард 6); [Квалитет наставника и сарадника](#Садржај_стандард_7) (Стандард 7); [Квалитет студената](#Садржај_стандард_8) (Стандард 8); [Квалитет уџбеника, литературе, библиотечких и информатичких ресурса](#Садржај_стандард_9) (Стандард 9); [Квалитет управљања високошколском установом и квалитет ненаставне подршке](#Садржај_стандард_10) (Стандард 10); [Квалитет простора и опреме](#Садржај_стандард_11) (Стандард 11); [Финансирање](#Садржај_стандард_12) (Стандард 12); [Улога студената у самовредновању и провери квалитета](#Садржај_стандард_13) (Стандард 13); [Систематско праћење и периодична провера квалитета](#Садржај_стандард_14) (Стандард 14); [Квалитет докторских студија](#Садржај_стандард_15) (Стандард 15).

*Извештаји о самовредновању студијских програма* представљају продукт описа стања, анализе и процене испуњености следећих 9 (за ОАС и МАС), односно 10 стандарда (за ДАС):

[Квалитет студијског програма](#Садржај_стандард_4) (Стандард 4); [Квалитет наставног процеса](#Садржај_стандард_5) (Стандард 5); [Квалитет наставника и сарадника](#Садржај_стандард_7) (Стандард 7); [Квалитет студената](#Садржај_стандард_8) (Стандард 8); [Квалитет уџбеника, литературе, библиотечких и информатичких ресурса](#Садржај_стандард_9) (Стандард 9); [Квалитет управљања високошколском установом и квалитет ненаставне подршке](#Садржај_стандард_10) (Стандард 10); [Квалитет простора и опреме](#Садржај_стандард_11) (Стандард 11); [Улога студената у самовредновању и провери квалитета](#Садржај_стандард_13) (Стандард 13); [Систематско праћење и периодична провера квалитета](#Садржај_стандард_14) (Стандард 14); [Квалитет докторских студија](#Садржај_стандард_15) (Стандард 15).

У поступку самовредновања, којим је координирала Комисија за обезбеђивање квалитета и самовредновање, учествовали су бројне јединице, службе и тела Факултета: секретари свих одељења; Одсек за правне, кадровске и административне послове; Одсек за студентске послове; Одсек за набавке; Одсек за материјално - финансијко пословање; Одсек за техничке послове; Рачунарско – документациони центар; Центар за међународну сарадњу. Поред служби, у читавом процесу самовредновања учествовала је Управа Факултета, секретарка Факултета, продеканка за науку, продекан за наставу, продекан за финансије, као и сваки наставник пружајући релевантне податке за анализу испуњености свих стандарда квалитета који су били предмет процене.

Приликом анализе коришћени су одговарајући извори података као што су правни акти, документа, емпиријски подаци, извештаји, анкете запослених, студената, дипломираних студената, њихових послодаваца и друго. У односу на опис стања, анализу и процену квалитета сваког од стандарда урађена је SWOT анализа, односно детаљна анализа предности, слабости, могућности и опасности, на основу чега су формулисани предлози мера и активности за унапређење стандарда и поступака за обезбеђивање квалитета за сваки стандард. Као показатељи који поткрепљују описе сваког од наведених стандарда приложени су докази у виду релевантних табела и прилога.

За потребе извештаја приређени су бројни прилози са релевантним подацима. Такође, приређена су детаљна упутства за рад, одржавани су редовни састанци и консултације са члановима свих одељенских радних група за обезбеђивање квалитета и самовредновање, као вид подршке током читавог процеса самовредновања.

У складу са актима Факултета, извештаји о самовредновању установе и студијских програма, достављени су Комисији ради давања мишљења и усвајања, затим су упућени на усвајање и усвојени су на седници Наставно - научнг већа (26.06.2025. године) и седници Савета Филозофског факултета (19.06.2025. године).

|  |
| --- |
| **Усвојени материјали (извештаји, планови, прилози и друго)** |

Као део редовних активности Комисије, али и за потребе извештаја о самовредновању, током 2024/2025 академске године, приређени су и усвојени извештаји, планови и остали релевантни материјали, између осталог:

* Стратегија за обезбеђивање квалитета на Универзитету у Београду – Филозофском факултету;
* Акциони план за спровођење Стратегије за обезбеђивање квалитета на Универзитету у Београду – Филозофском факултету;
* Годишњи извештај Комисије за обезбеђивање квалитета и самовредновање за академску 2021/2022. годину,
* Годишњи извештај Комисије за обезбеђивање квалитета и самовредновање за академску 2022/2023. годину;
* Годишњи извештај Комисије за обезбеђивање квалитета и самовредновање за академску 2023/2024. годину;
* Технички извештај о студентском вредновању педагошког рада наставника и сарадника у јесењем семестру 2023/2024 године;
* Технички извештај о студентском вредновању педагошког рада наставника и сарадника у пролећном семестру академске 2024/2025 године;
* Годишњи статистички извештаји о студентском вредновању педагошког рада наставника и сарадника за академску 2023/2024 годину на основним, мастер и докторским студијама;
* Статистички извештај о вредновању управљања и организације рада Факултета од стране наставника, сарадника Филозофског факултета за академску 2023/2024. годину;
* Статистички извештај о вредновању управљања и организације рада Факултета од стране студената Филозофског факултета за академску 2023/2024. годину;
* Извештај о евалуацији рада Филозофског факултета од стране дипломираних студената за академску 2023/2024. годину;
* Извештај о евалуацији рада Филозофског факултета од стране послодаваца некадашњих студената Факултета за академску 2023/2024. годину;
* План вредновања педагошког рада наставника и сарадника за јесењи семестар академске 2024/2025 године;
* План вредновања педагошког рада наставника и сарадника за пролећни семестар академске 2024/2025 године;
* Предлог корективних и превентивних мера на основу анализе резултата извештаја, односно анкета за 2021/2022, 2022/2023 и 2023/2024 академску годину;
* Извештај о самовредновању установе у 2025. години;
* Извештаји о самовредновању студијских програма у 2025. години
  + Студијске групе за андрагогију (ОАС; МАС; ДАС)
  + Студијске групе за археологију (ОАС; МАС; ДАС)
  + Студијске групе за етнологију и антропологију (ОАС; МАС; ДАС)
  + Студијске групе за историју (ОАС; МАС; МАС ДДТ; ДАС)
  + Студијске групе за историју уметности (ОАС; МАС; ДАС)
  + Студијске групе за класичне науке (ОАС; МАС; ДАС)
  + Студијске групе за педагогију (ОАС; МАС; ДАС)
  + Студијске групе за психологију (ОАС; МАС; ДАС)
  + Студијске групе за социологију (ОАС; МАС; ДАС)
  + Студијске групе за филозофију (ОАС; МАС; ДАС)

Имајући у виду *Правилник о стандардима и поступку за спољашњу проверу квалитета високошколских установа*, *Правилник о стандардима и поступку за самовредновање и оцењивање квалитета високошколских установа и студијских програма,* као и *Упутство за припрему извештаја о самовредновању високошколских институција, Упутство за спровођење поступка спољашње провере квалитета високошколских установа* и *Упутство и смернице рецензентској комисији за процену испуњености стандарда за спољашњу проверу квалитета високошколских установа* Националног тела за акредитацију и обезбеђење квалитета у високом образовању и Комисије за акредитацију и проверу квалитета, Комисија и чланови одељенских радних група за обезбеђивање квалитета и самовредновање приредили су и друге прилоге, табеле и материјале за потребе извештаја, који се не усвајају на седницима, а неопходни су за потребе описа стандарда установе и студијских програма сваког одељења.

Сва релевантна акта Факултета која подразумевају извештаје о самовредновању установе, студијских програма, те Стратегију за обезбеђивање квалитета и пратећи Акциони план јавно су доступна и објављена су на званичној интернет презентацији Факултета, у секцији Факултет, Обезбеђивање квалитета и самовредновање (доступно на: <https://www.f.bg.ac.rs/kvalitet-samovrednovanje/izvestaji-programi>).

ПРЕДСЕДНИЦА КОМИСИЈЕ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

доц. др Едиса Кецап